Vermiste jong man van Polokwane gevindRuan Christopher Boshoff (19). (Foto: Verskaf) ŉ Jong man van Polokwane wat Vrydag spoorloos verdwyn het, is gevind. Die 19-jarige Ruan Christopher Boshoff, wat verstandelik gestremd is, se ma het hom Vrydagmiddag die laaste keer gesien terwyl hy middagete geëet het. Hy het daarna verdwyn en ŉ groot soektog na hom is gelas. Sers. Mienkie Ramakgoakgoa, polisiewoordvoerder, het Sondag gesê Boshoff is gevind. Volgens haar word hy in ŉ hospitaal behandel. Verdere besonderhede oor die omstandighede waarin hy gevind is, was nie dadelik bekend nie.